**VEGA præsenterer
Den sofistikerede indie-helt Mikal Cronin gæster VEGA**
*​​Den anmelderroste singer/songwriter Mikal Cronin gæster Danmark for første gang siden udgivelsen af hans tredje og anmelderroste album. Oplev amerikanerens sofistikerede indie-rock i Lille VEga den 14. november.*

​​I maj udkom det tredje album fra den Californien-baserede singer/songwriter [Mikal Cronin](https://www.facebook.com/Music.MikalCronin?fref=ts) - til stor glæde for anmeldere og fans verden over.

Amerikanerens befriende og ukonventionelle arrangementer samt nærmest autistiske sans for den gode melodi, tilsat et sjældent set personligt udtryk i form af Cronins tekster og vokal, har på kort tid skabt stor interesse og hype omkring ham.

Det nyeste album, [*MCIII,*](https://www.youtube.com/playlist?list=PLzvFf9lFuV-e-lmWoBd1YfQkF55ktmSIA)blev skrevet i 2014 mellem to længere perioder med turnéer og er delt op i to dele.

Side A byder på en højenergisk cocktail af uafviselige popsange, der appellerer lige så meget til danseskoene, som til hjertet, mens side B er en fortælling om nogle af de svære perioder i Cronins liv, hvor selvrealising, ensomhed og forfærdelige rygsmerter er inspirationen. Lyt til singlen ”[Say](http://www.funnyordie.com/videos/7e1796b04c/mikal-cronin-say?_cc=__d___&_ccid=mfo0it.nqp827)” fra det nye album.

Mikal Cronin har tidligere samarbejdet med Ty Segall og udgivet plader med projekterne Okie Dokie, Moonhearts og Epsilons.

Live giver Cronin alt, hvad han har og der venter med garanti en stor og på mange plan, sanselig oplevelse i Lille VEGA den 14. november.

​**Fakta om koncerten:**
Mikal Cronin (US)
Lørdag den 14. november kl. 21.00
Lille VEGA, Enghavevej 40, 1674 København V
180 kr. + gebyr
Forsalg via VEGAs hjemmeside, livenation.dk og Billetnet.
[Læs mere](http://vega.dk/arrangementer/mikal-cronin-18493.html) om Mikal Cronin i VEGA.

*For yderligere oplysninger kontakt venligst*
Jeppe Nygaard Christensen
Kommunikationsmedarbejder, VEGA
jc@vega.dk - 3326 0953

​